
చెన్నై : కాంగ్రెస్ నేత, కేంద్ర మాజీ మంత్రి పి చిదంబరం కుమారుడు కార్తి చిదంబరానికి మద్రాస్ హైకోర్టు ఊరటనిచ్చింది. తనపై పాస్పోర్టు చట్టం ప్రకారం జారీ అయిన లుక్ ఔట్ నోటీసును రద్దు చేయాలన్న విజ్ఞప్తిని పాక్షికంగా ఆమోదించింది. వచ్చే నెల 4 వరకు లుక్ ఔట్ నోటీసుపై నిలుపుదల ఉత్తర్వులు జారీ చేసింది.కార్తి విదేశాలకు వెళ్ళకుండా నిరోధించేందుకు లుక్ ఔట్ నోటీసు  జారీ అయింది. ఆయన ఎన్ఫోర్స్మెంట్ డైరెక్టరేట్ విచారణకు హాజరు కాకపోవడంతో ఈ నోటీసును జారీ చేసినట్లు కేంద్ర ప్రభుత్వం మద్రాస్ హైకోర్టుకు తెలిపింది.

chennai : congress netha, kendra maji mantri pi chidambaram kumarudu kaarti chidambaraaniki madras hycortu ooratanichindi. tanapai pasportu chattam prakaaram jaarii ayina luk out notisunu raddu cheyalanna vignaptini paakshikamgaa aamodinchindi. vache nela 4 varaku luk out notisupai nilupudala uttarvulu jaarii chesindi.kaarti videsaalaku vellakunda nirodhinchenduku luk out notisu  jaarii ayindi. aayana enforsment directorate vichaaranaku haajaru kakapovadamto ee notisunu jaarii chesinatlu kendra prabhutvam madras hycortucu telipindi.